# Pakilan Voimistelijat PNV ry

Vuosikertomus 1.9.2020–31.7.2021

Sisällysluettelo

[Pakilan Voimistelijat PNV ry 1](#_Toc82951871)

[Pakilan Voimistelijat PNV ry 4](#_Toc82951872)

[HALLINTO 4](#_Toc82951873)

[VOIMISTELUTOIMINTA 4](#_Toc82951874)

[Aikuisten harrasteliikunta 5](#_Toc82951875)

[Lasten harrasteliikunta 6](#_Toc82951876)

[Kilpailu- ja valmennustoiminta 7](#_Toc82951877)

[TAPAHTUMAT 10](#_Toc82951878)

[TALOUS JA AVUSTUKSET 10](#_Toc82951879)

[JÄSEN- JA JUMPPAMAKSUT 10](#_Toc82951880)

[Liitteet: 11](#_Toc82951881)

# Pakilan Voimistelijat PNV ry

Pakilan Voimistelijat ry (myöhemmin myös PNV) on perustettu vuonna 1947, nimellä Pakilan Naisvoimistelijat. Seura on Suomen Voimisteluliitto ry:n ja Etelä-Suomen Liikunta ja Urheilu (ESLU) ry:n jäsen. Kaudella 2020-2021 seuran jäsenmäärä oli 1025 jäsentä. Seuran jäsenistä aikuisia oli 561, lapsia ja nuoria 464 sekä kunniajäseniä kahdeksan.

Seuran toimisto sijaitsee Helsingin Itä-Pakilassa, osoitteessa Ohrahuhdantie 2 A, 2.krs. Seuran täysipäiväisinä työntekijöinä jatkoivat toimistosihteeri Ulla Turunen, päävalmentaja Virve Arjanne, nuorisovalmennuspäällikkö Sanna Peltola ja valmennuskoordinaattori Henni Aro ja puolipäiväisenä valmentajana/ohjaajana Essi Hannuksela.

Seuran vakinaiset työryhmät olivat aikuisten liikunnan ryhmä (AiLi), kilpa- ja valmennusryhmä (KiVa), lasten ja nuorten liikunnan ryhmä (LaNu), markkinointi- ja viestintätyöryhmä, Prodance-työryhmä sekä talousryhmä. Tarpeen vaatiessa on perustettu erilaisia projektikohtaisia työryhmiä, kuten syysstartti- ja kilpailutyöryhmä.

Seuran sääntömääräinen syyskokous pidettiin 23.11.2020 ja kevätkokous koronatilanteen vuoksi etänä 24.5.21.

Seuran toimintaa markkinoitiin lähialueille jaetulla esitteellä (painos 18.000 kpl), kauppojen ilmoitustauluille viedyillä mainoksilla, seuran verkkosivustolla ja sosiaalisen median tileillä (Facebook, Instagram ja Twitter). Kuluneella kaudella jatkettiin jäsenille kohdennettua viestintää sähköisillä jäsenkirjeillä ja Facebook-mainonnalla.

Maailmanlaajuinen Covid19 epidemia rajoitti toimintaa syksyn hyvän alun jälkeen 23.11.2020 alkaen kevätkauden loppuun asti. Kaikki aikuisten ja lasten tunnit jouduttiin tauottamaan ja tilalle järjestettiin striimin kautta etätunteja. Harrastetoiminnan virtuaalitreenejä jaettiin myös seuran YouTube-kanavan kautta. Myös kilpailevien joukkueiden harjoitukset tauotettiin ja valmentajat organisoivat Zoom ja Teams- kanavien kautta valmennusta ja etätreenejä. Seuran kaikki tapahtumat peruttiin kevätkauden lopulta: kevätnäytökset ja gaala.
Lasten ja nuorten ulkoharjoitukset päästiin käynnistämään 18.1 ja 30.1 voitiin jo aloittaa lapsilla (alle 12v) lähitreenit. Aikuisten harjoitukset jatkuivat kuitenkin koko kevään ajan etänä.
Valmennuskoordinaattori Henni Aro organisoi sosiaalisen median kautta näytetyn palkitsemistilaisuuden, jossa palkittiin kustakin joukkueesta vuoden voimistelija ja kehittyjä ja lisäksi koko seuran vuoden voimistelijaksi valittiin Gloria-joukkueen kapteeni Laura Airila ja vuoden valmentajaksi yhteistyöjuniorijoukkueen päävalmentaja Pia Räikkä. Vuoden lasten valmentajaksi valittiin Essi Hannuksela ja vuoden lasten ohjaajaksi valittiin Nea Oksanen ja vuoden aikuisten ohjaajaksi Neea Kousa. Lisäksi palkittiin vuoden seuratoimijana Johanna Lentonen ja vuoden Pinkki Sydän -kiertopalkinnon sai Tuulikki Muurman.

## HALLINTO

Seuran hallitukseen kuuluivat Päivi Lehtovirta (puheenjohtaja), Satu Pulkkinen (varapuheenjohtaja), Sari Campbell, Marjo Heijari, Piia Kaija, Ari Korhonen, Johanna Lentonen, Donna Suomi ja Sissi Vartiainen. Hallitus kokoontui kauden aikana varsinaisiin kokouksiin 10 kertaa, joista kerran Vierumäen Urheiluopistolle. Kokouksista valtaosa oli etänä.

Tilintarkastajana toimi Jonas Sandell KHT, JHTT ja varatilintarkastajana Tom Sandell, KHT, JHTT.

Pakilan Voimistelijoiden Uskollisuuden kilta on perustettu vuonna 1977 ja siinä on jäseniä 48. Puheenjohtajana toimi Harriet Lahti-Nuuttila, varapuheenjohtajana Pirjo Joutsimäki, rahastonhoitajana Arja Toivola, sihteerinä Tuula Helander. Killan toimintakertomus on liitteenä.

## VOIMISTELUTOIMINTA

Kauden 2020- 2021 aikana liikuntatunteja on järjestetty seuraavissa toimipaikoissa: Pakilan ala-asteen väistötila, Paloheinän ala-aste, Metsolan ala-asteen Itä-Pakilan toimipiste sekä Torpparinmäen peruskoulu, Maunulan liikuntahalli, Maunulan ala-aste, Yhtenäiskoulu, Kisahalli, Paloheinän jäähalli, Käpylän peruskoulut, Koskelan ala-aste, seuran toimiston sali ja Oulunkylän urheilupuiston liikuntasali sekä TUPA. Seura on hankkinut tarpeen mukaan myös väliaikaisia vuoroja muista lähialueen kouluista.

### AIKUISTEN HARRASTELIIKUNTA

Pakilan Voimistelijat järjesti kaudella 2020-2021 yhteensä 28 viikoittaista aikuisten tuntia. Aikuisten ryhmäliikuntatuntien lisäksi toimintaan kuului tanssillisen voimistelun ryhmä Fintastic Moms sekä tanssiryhmä Sisters in Sync.

Seuran palkkalistoilla oli 11 aikuisten ohjaajaa ja kaksi ohjaajaa palvelusopimuksella. Ohjaajat tapasivat toisensa etänä järjestetyssä videopalaverissa syksyn alussa. Kevätkaudelle ei järjestetty yhteistä lopetustilaisuutta.

Syyskaudella järjestimme tunteja huomioiden turvavälit, maskisuositukset sekä käsidesit jokaisella ohjaajalla tai toimipaikalla.

Kevätkaudella tammikuussa siirryimme koronan huonontuneen tilanteen vuoksi livestriimi tunteihin. Ohjaajat ohjasivat virtuaalisesti kotoa ja osa kävi viikoittain toimiston pelisalissa kuvaamassa tuntinsa. Vain muutama ohjaaja jätti striimitunnit ohjaamatta, mutta kaikki muut toteuttivat tuntinsa. Striimaus toimi Googlen kautta livenä kausikorttilaisille asiakkaille sekä Solidsport-alustalla ilmaisia tunteja ohjattiin myös viikoittain. Striimitunteja oli keskimäärin 62 tuntia kuukaudessa, jotka ohjattiin keskimäärin kahdeksan ohjaajan voimin. Striimitunnit olivat monipuolisia ja pyrimme noudattamaan lukujärjestystämme. Striimitunneille osallistuminen oli vieläkin vähäisempää kuin edellisenä keväänä kun korona alkoi.

Kesällä 2021 jumpattiin jälleen viime vuoden tapaan kaksi kertaa viikossa, tiistaisin ja torstaisin kello 18.30-19.30 Suomen Ladun majan viereisellä kentällä Paloheinässä. Kesäjumppa kausi oli 18.5.31.8.2021. Jumpat ohjattiin säällä kuin säällä kuuden ohjaajan voimin yhteensä 24 tuntia. Osallistujia oli erittäin paljon 50-80 ihmistä aina Juhannukseen asti, jonka jälkeen osallistuja määrä tippui heinäkuussa noin 20 osallistujaan. Ulkojumppiin pääsi kausikortilla maksutta, 10x-kortista merkittiin aina raksi käynnistä sekä 3€ kertamaksulla pystyi osallistua.

Aikuisten tunteja markkinoimme ilmaisilla viikoilla – syyskauden alussa kaksi ensimmäistä ja kevätkauden alussa ensimmäinen viikko olivat avoimia kaikille.

Aikuisten liikunnan (AiLi) työryhmä ehti kokoontua kauden aikana vain kerran. Työryhmän vetäjänä toimi aikuisten liikunnan vastaava Donna Suomi aikaisempina vuosina aikuisliikunnan vastaavana toimineen Eeva Särkilahden avustamana. Työryhmän jäseninä olivat Karita Kousa, Harri Saarimäki, Ritva Vanhanen ja Eeva Särkilahti.

Työryhmän tehtävät ovat: toimintasuunnitelman rakentaminen, toiminnan kehittäminen, jäsenkirjeen sisältö AiLin osalta, tuntien sisällön suunnittelu ja kokonaisuuden miettiminen, kurssien rakentaminen, jäsentyytyväisyyskyselyjen rakentaminen, laaduntarkkailun suunnitelma, ohjaajarekrytoinnit ja sisäisen koulutuksen ideointi ja organisointi. Työryhmä vastaa toiminnastaan seuran hallitukselle.

|  |  |  |  |  |
| --- | --- | --- | --- | --- |
| **Nimi** | **Koulutus** | **Päivä** | **Järjestäjä** | **Aika** |

Nea Kousa & Ryhmäliikunnan 5.9.2020 Svoli 1pvä

Emmi Klutas Ohjaajan startti

### Lasten harrasteliikunta

Lasten ja nuorten (LaNu) työryhmän vetäjänä toimi Nuorisovalmennuspäällikkö Sanna Peltola ja ryhmän jäseninä olivat Ulla Turunen, Pauliina Petrell, Essi Hannuksela ja hallituksessa Lastenliikunnasta vastaava Piia Kaija sekä Pro Dance -vastaava Marjo Heijari. Työryhmä kokoontui kauden aikana lähes kuukausittain. Työryhmän tehtävänä oli ideoida ja kehittää lasten ja nuorten harrastetoimintaa sekä tapahtumia.

Lasten ja nuorten harrastepuolen viikoittain kokoontuvia liikuntaryhmiä oli 21. Lisäksi järjestimme Kepparijumpan 10 kerran kurssina sekä syksyllä, että keväällä. Vakituisia ohjaajia lasten ja nuorten harrastetunneilla oli 10 vastuuohjaajaa ja apuohjaajia 6. Ohjaajat tekivät viikkotunneilleen kausisuunnitelmat, jotka he lähettivät lasten ja nuorten vastaavalle hyväksyttäväksi. Keväällä järjestimme kaikille halukkaille ohjaajille kolmen kerran vuorovaikutuskoulutuksen etänä Zoom-palvelulla. Lisäksi Nuorisovalmennuspäällikkö piti jokaiselle ohjaajalle henkilökohtaisen kehityskeskustelun kevään aikana. LaNu -työryhmän jäsenet kävivät tapaamassa lasten vanhempia syyskauden alussa. Keväällä tapaamisten sijaan viestittiin jäsenkirjeillä sähköpostitse. Asiakkaille tehtiin toukokuussa sähköinen kysely lasten liikunnan toiminnasta, sekä korvaavasta toiminnasta Covid-19 pandemian aikana, kyselystä selvisi, että korvaavaan toimintaan on oltu tyytyväisiä, samoin kuin harrastusryhmien ja ohjaajien toimintaan. Seuran asiakasviestintään, harrastusmaksuihin ja tarjonnan monipuolisuuteen oltiin jokseenkin tyytyväisiä. Kyselystä nousi selkeiksi kehityskohteiksi seuran nettisivujen selkeyttäminen ja päivittäminen ajantasaisella tiedolla. Suositteluindeksiksi saatiin 79.

Seuran joulunäytös 2020 järjestettiin videonäytöksenä tunneilla kuvatuista esityksistä. Keväällä 2021 kevätnäytös toteutettiin videostriiminä Solidsport-kanavan kautta. Esitykset videoitiin Tupa-harjoitushallilla 22.5. ja video oli ostettavissa Solidsportissa 29.5.-25.6.

Elokuussa järjestettiin Kauden Starttitapahtuma 6.8., jossa pääsi ilmoittautumaan kauden tunneille ennakkoon, lapsille oli järjestetty temppurata ja välinekokeiluja. Lisäksi elokuussa järjestettiin 18.,19. ja 20.8. Kick-start tapahtumia eri liikuntapaikoilla. Alueella normaalisti järjestettävät tapahtumat, joihin seura normaalisti olisi osallistunut, peruuntuivat korona pandemian takia. Myöskään seuran omia Staramerkki- ja perhepeuhu -tapahtumia ei järjestetty kaudella 20-21. Keväällä 2021 seura ei poikkeuksellisesti myöntänyt stipendejä alueen koululaisille koronapandemian johdosta.

2020- 2021 kauden aikana järjestettiin Voimistelullinen sekä tanssillinen syyslomaleiri (vko 42), hiihtolomaleirit jäivät pitämättä Covid 19 pandemian takia. Lisäksi järjestettiin kaksi liikunnallista kesälomaleiriä (vkot 23 ja 24) ja tanssillinen kesäleiri (vko 24). Elokuun liikunnallinen leiri (vko 31) peruuntui vähäisen osallistujamäärän takia. Kaikki leirit järjestettiin PNV:n toimiston ja Tupa harjoitushallin tiloissa ja leireille osallistui keskimäärin 10 lasta.

Ohjaajia koulutettiin seuraavasti: 9.8.20 ohjaajakoulutus ja kauden avaustilaisuus, 8.9.20 Voimisteluohjaajan startti, 20.9 ja 25.10.20 Voimistelukoulukoulutus, 13.12.20 Ohjaajakoulutus ja pikkujoulut zoomissa, 29.3-26.4.2021 Vuorovaikutuskoulutus ja Ohjaajapiknik 3.6.21.

Pro Dance

Pro Dance -tanssilinjalla oli kaksi kilparyhmää: Illuusio ja Utopia. Essi Hannuksela toimi Pro Dancen tanssivastaavana ja hallituksessa tanssilinjan vastaavana oli Marjo Heijari. Essi Hannukselan lisäksi tanssinopettajina toimivat Nea Oksanen ja Maija Miinalainen.

Illuusion valmentajana toimi Essi Hannuksela ja Utopian valmennuksesta vastasi Nea Oksanen. Joukkueilla oli kaksi harjoituskertaa viikossa (2h/kerta) sekä yksi ns. oheistunti viikossa (1,5h/kerta). Oheistunneilla tanssinopettajana toimi pääasiassa Maija Miinalainen. Näiden lisäksi tarjolla oli myös kurssimuotoisia duo- ja triotunteja.

Syyskausi 2020 starttasi 5.8. kilparyhmien leiripäivällä ja koetanssitilaisuudella, jonka kautta saattoi hakea kisaryhmiin mukaan. Syyslomalla järjestettiin syksyn toinen tanssileiri 12.-14.10. Koronarajoitusten vuoksi joulukuussa harjoitukset siirrettiin sisätiloista ulos ja virtuaalitreeneihin.

Illuusio starttasi syksyn kilpakauden Pajulahdella 5.9.S M-kisoissa; The Doll Society teoksella Performing Arts-kilpailuissa sijoittuen viidenneksi. Koronan vuoksi moni kilpailu peruutettiin syksyn aikana ja Utopia keskittyikin kisaamisen sijaan harjoittelemaan ja hiomaan tekniikkaa. Illuusio pääsi osallistumaan vielä 21.11. Turussa Show You Dance by Cailap –kilpailuun uudella teoksellaan “Burnout”.

Kevätkauden treenit aloitettiin ulkona, helmikuussa päästiin hetkeksi takaisin sisätiloihin kunnes koronarajoitukset jälleen tiukentuivat ja pakottivat joukkueet harjoittelemaan pääasiassa Zoomin kautta.

Keväällä koronan vaikutus näkyi edelleen kisojen perumisina ja vuoden ensimmäinen kisa olikin vasta toukokuussa: Pyörre-tanssitapahtuma, joka pidettiin virtuaalisena. Myös kesän kisoihin ja seuran kevätnäytökseen osallistuttiin videostriimauksella.

Kevätkaudella tanssivastaava Essi Hannuksela ilmoitti jättäytyvänsä kesän jälkeen pois Pro Dancen valmentajan tehtävästä. Käynnistimmekin keväällä avoimen haun uudelle tanssivastaavalle ja samalla uudelle Illuusion valmentajalle. Avoimeen tehtävään haki 7 tanssinopettajaa, joista valituksi tuli Marjukka Lukkaroinen.

Päätimme myös kokeilla tulevan kauden alusta uuden 10-12 vuotiaiden kilparyhmän perustamista, jonka valmentajaksi tulisi Maija Miinalainen. Uuteen ryhmään haettiin tanssijoita kevään ja kesän aikana.

Kesäkuun 2021 tanssileiri järjestettiin Tuvalla ja leiriltä löytyi uusia tanssijoita sekä Illuusioon, Utopiaan että syksyllä 2021 starttaavaan uuteen kilparyhmään, joka sai nimekseen Fantasia.

### Kilpailu- ja valmennustoiminta

Pakilan Voimistelijoiden valmennusryhmien toimintaan osallistui kaudella 2020-21 yhteensä 209 lasta ja nuorta, jotka kilpailivat ja esiintyivät 20 joukkueessa sekä Gloria- ja Gloria Jr -seurayhteistyöjoukkueissa. SM-sarjaan osallistuneita joukkueita oli neljä, 10–12-vuotiaiden sarjan joukkueita oli neljä, 8-10 -vuotiaiden sarjassa kilpaili kolme joukkuetta ja starajoukkueita oli yhteensä 4. Kilpasarjoissa (yli 12v) joukkueita oli 7. Valmentajia ja apuvalmentajia PNV:n riveissä toimi kaikkiaan 40. Lisäksi joukkueiden ja ohjelmien kehittymistä kävi säännöllisesti arvioimassa seuran ulkopuolisia tuomareita ja valmentajia.

Heinäkuussa 2019 alkanut seurayhteistyö Attitude Sportsin, Tapanilan Erän ja Tapiolan Voimistelijoiden kanssa jatkui syyskauden 2020. 2021 alusta solmittiin uusi yhteistyö Elisen, Tapiolan Voimistelijoiden ja Attitude Sportin kanssa. Tapanilan Erä vetäytyi yhteistyöstä taloudellisten vaikeuksien vuoksi. Uusi yhteistyö kattoi kaksi joukkuetta Gloria ja Gloria Junior. Joukkueiden päävalmentajiksi valittiin Riikka Penttilä ja Pia Räikkä.

Valmennustoiminnan vuosirytmiin kuuluu normaalisti 4-5 kilpailutapahtumaa syys- ja kevätkaudella. Näiden rytmittämänä sujui myös syyskauden alku marraskuun loppuun 2020, mutta koronatilanteen vuoksi kevätkauden kilpailut käytiin juniori- ja seniorisarjojen joitakin kilpailuja lukuun ottamatta etänä ja esim. kilpasarjojen mestaruuskilpailut peruttiin syyskaudelta 2020. Kevätkaudella kilpasarjojen mestaruuskilpailut ja 12-14-vuotiaiden SM-kilpailut siirrettiin niinikään koronatilanteen vuoksi syyskaudelle 2021. Normaaliin vuosirytmiin kuuluvat kilpailukauden alkuun ajoittuvat harjoituskilpailut, jotka järjestettiin Maunulan hallilla syyskaudella pienissä blokeissa. Kevätkaudella harjoituskilpailuita ei voinut pitää.

KILPAILUT

Seura järjesti joukkuevoimistelun PNV Cupin ja joukkuevoimistelun Stara-tapahtuman 31.10.2020 Pasilan Urheiluhallilla. Kilpailuun osallistui 42 joukkuetta (8-10v, 10-12v ja SM 12-14v sarjat) sekä 13 starajoukkuetta. Paikan päällä katsomossa oli katsojia turvavälien sallima määrä ja lisäksi kilpailusta oli live-striimi.

7.-8.11.20 PNV järjesti Joukkuevoimistelun SM kilpailut Kisahallissa. Lauantaina kilpailtiin SM 12-14v sarja ja sunnuntaina SM 14-16 ja SM yli 16v sarja. Joukkueita oli yhteensä 51 ja kilpailuun voitiin ottaa vielä katsojia, vaikka Covid-19 epidemia oli pahenemassa. Live kilpailu keräsi paljon kiitosta ja erityisen sykähdyttävää oli palkintojenjako liveyleisön edessä, kun yhteistyöjoukkueemme Gloria voitti pronssia yli 16v sarjassa. Tämäkin kilpailu striimattiin. Lisäksi tapahtumassa järjestettiin sunnuntaina Alueellinen Staratapahtuma, johon osallistui 6 joukkuevoimisteluesitystä.

Koronapandemian vuoksi 16.5.21 kilpailtu PNV CUP voitiin käydä vain virtuaalisena. Joukkueet lähettivät videot etukäteen Kisanet-sovelluksen kautta ja kilpailupäivänä tuomarit arvioivat videot. Lisäksi studiossa oli livenä kilpailusuorituksia kommentoimassa PNV:n KV-tason tuomari Virpi Europaeus.

#### KILPAILUMENESTYS SYKSY 2020

SM kisat järjestettiin marraskuussa Kisahallissa PNV:n toimesta. Gloria voitti pronssia naisten sarjassa. Gloria PreJr oli 12-14v sarjassa kuudes. Gloria Prima saavutti sijan 15.

#### KILPAILUMENESTYS KEVÄT 2021

Kilpailuja järjestettiin Covid-19 epidemian vuoksi vain virtuaalisesti.
Gloria valittiin edustamaan Suomea toukokuussa Moskovan EM-kisoihin, jossa sijoittui alkukilpailujen jälkeen seitsemänneksi, mutta karsiutui maakiintiön vuoksi finaalista. Juhannuksena Gloria edusti Suomea Sofian World Cupissa, jossa nappasi pronssia.

Tuki- ja yhteistyötahoina valmennuksessa toimi fysioterapeutti Satu Ranta. Gloria- ja Gloria Jr -joukkueiden fyysisestä valmennuksesta vastasi Sergio Navadijo. Balettivalmentajina toimivat Hanna Korjus ja Aliisa Seppänen.

Voimisteluliiton järjestämiin rinkileirityksiin osallistuivat seuraavat joukkueet:
Maajoukkuerinki: Gloria
Talent-ringit 10-12v ja 12-14v: Gloria Vega ja Gloria PreJr
Haastaja 1-rinki 12-14v: Gloria Prima
Aluevalmennusringit: Gloria Xena
Osa suunnitelluista leireistä peruttiin kuitenkin koronatilanteen vuoksi ja esim. Vega Lila ei päässyt osallistumaan tästä syystä ollenkaan rinkitoimintaan.

Lisäksi joukkueet ovat järjestäneet omia ja ikäkauden yhteisiä leiripäiviä omalla TUPA-harjoitteluhallilla lähes jokaisena lauantaina harjoittelukauden aikana.

Koulutukset
Joukkuevoimistelun tuomariseminaariin 13.2.2021 osallistuivat Eeva Aaltonen, Virve Arjanne, Henni Aro, Jaana Hillebrandt, Essi Hannuksela, Satu Ranta, Emilia Peuronen, Filippa Väänänen, Tuulikki Muurman
Voimisteluliiton koulutuslisenssikoulutuksina järjestettiin
-Starttikoulutus 8.9.2020, osallistujat: Kia Viimala, Nea Tammelin, Tessa Pennanen, Nea Oksanen, Mira Martikainen, Sanni Kuronen
-Voimistelukoulu 20.9. ja 25.10.2020, osallistujat: Maija Miinalainen
-Fyysisen valmennuksen peruskoulutus 12.12.2020, osallistujat: Siri Juvonen, Beatrice Enberg, Paula Nogelainen, Liisa Merkkiniemi, Elina Laurila
-Lajitaidon peruskoulutus 23.-24.1.2021, osallistujat: Essi Willamo, Jenna Turpela, Vilma Otranen, Maija Miinalainen, Inka Lindström, Annika Aarni

Lisäksi seura järjesti laajan, koko syyskauden 2020 ja osittain myös kevätkauden 2021 kestäneen vastuullisen valmennuksen koulutuskokonaisuuden kaikille valmentajille. Tässä koulutuskokonaisuudessa urheilupsykologi koulutti ensin vuorovaikutus- ym. taitoja ikäkausivalmentajille, jotka puolestaan kouluttivat vastaavat asiat sitten oman ikäkautensa valmentajille.

Yllä mainittujen koulutusten lisäksi seura on aktiivisesti kouluttanut valmentajiaan omilla koulutuksillaan. Valmentajille on järjestetty kausi-info sekä syys- että kevätkauden aluksi. Ikäkausivalmennusjärjestelmän myötä valmentajat ovat olleet entistä aktiivisemmin yhteistyössä toistensa kanssa ja antaneet ja saaneet vertaistukea toisiltaan.

## TAPAHTUMAT

Normaaliin vuosirytmiin kuuluvia tapahtumia kuten III-adventin messua ja perhepeuhuja ei voitu koronapandemian vuoksi järjestää.

## TALOUS JA AVUSTUKSET

Yhdistys muutti kauden 2020-2021 aikana sääntöjään tilikauden aloitus- ja lopetusajankohdan osalta. Tilikauden kesto on nyt 1.8.-31.7. Näin ollen tilikausi 2020-2021 oli poikkeuksellisesti vain 11 kuukauden mittainen. Tilikauden tulos oli huomattavasti suunniteltua voitollisempi. Tämä johtui osin lyhyemmästä tilikaudesta, jonka johdosta kuluja jäi osin yhden kuukauden verran tuloutumatta. Lisäksi Helsingin kaupunki jakoi erityistä avustusta Covid-19 –pandemian aiheuttamien haittojen kompensoimiseksi. Koronatilanteen vaikutukset seuran toimintaan heijastuivat merkittävästi talouteen tilikaudella 2020-2021. Sekä aikuisten ja lasten harrastajamäärät, sekä kisojen ja tapahtumien tuotot jäivät suunniteltua pienimmiksi. Koska tuleva kausi ennustetaan tappiolliseksi harrasteliikkujien määrän jäädessä yhä koronatilanteen vuoksi aiempaa alhaisemmaksi sekä seuran palkkakulujen kasvaessa, turvaa tämä voitollinen kausi toiminnan jatkumisen.

Toimintakautena 2020-2021 seura sai Helsingin kaupungilta toiminta-avustusta 88.878 euroa (2019-2020: 28.106 euroa) ja vuokra-avustusta 59.000 euroa (2019-2020: 69.166 euroa).

Lisäksi seura sai avustusta K-Supermarket Torpparinmäeltä 360 euroa.

## JÄSEN- JA JUMPPAMAKSUT

Kaudella 2020 - 2021 jäsenmaksu kaikilta jäseniltä oli 30 euroa.

Aikuisten harrasteliikunnan hinnat:

Kultakortti Koronapandemian vuoksi ei valikoimassa

Hopeakortti 250 €

Pronssikortti 175 €

Alle 15-vuotiaat 150 €

Perheliikunnasta/yksi lapsi ja
yksi aikuinen 125 €

Kurssimaksu 150 € /10 kertaa

10x jumppakortti 100 €

## Liitteet:

Tuntiohjelma

Killan toimintakertomus

 PAKILAN VOIMISTELIJAT PNV RY/ USKOLLISUUDEN KILTA

TOIMINTAKERTOMUS 1.1.2020 – 31.12.2020

Uskollisuuden killan jäsenmäärä oli vuoden 2020 lopulla 48. Keskuudestamme poistui 19.3.2020 Maiju Pettinen, joka olisi täyttänyt 100 v. 18.5.

Johtokunnassa erovuorossa olivat Arja Toivola ja Kaarina Santavuori. Kevätkokouksessa molemmat valittiin jatkamaan seuraavalle kaudelle.

Johtokunnan kokoonpano:

Harriet Lahti-Nuuttila, puheenjohtaja

Pirkko Joutsimäki, varapuheenjohtaja

Arja Toivola, rahastonhoitaja

Arja Kuoppamäki, yl.as.hoitaja

Riitta Maijola yl.as.hoit.

Kaarina Santavuori, sihteeri

Kiltamuorina Helka Mäkinen

Koronapandemia vaikutti voimakkaasti kaikkeen toimintaan v. 2020. PNV:n ensimmäinen päivitys tilanteesta tuli jäsenille 12.3. Seura kehoitti jäseniä pysymään poissa tunneilta, jos esiintyy oireita tai kuuluu riskiryhmään. Jo 14.3. tuli tieto, että kaikki jumpat jäävät tauolle. Jumpata voi treenivideoiden avulla. Tauko jatkui kevään ajan.

Syyskuussa jumpat alkoivat normaalisti ryhmissä, mutta vain korkeintaan 20 osallistujan voimin. Koronatilanne huononi syksyn aikana ja lokakuussa taas jumpat keskeytyivät. Seura järjesti jumppaa virtuaalisesti. Jumppatauko kesti vuodenvaihteen yli.

Johtokunta kokoontui vuoden aikana kolme kertaa: 10.1., 28.8.ja 28.10. Kaikissa kokouksissa oli läsnä koko johtokunta. Kiltamuori Helka Mäkinen osallistui muihin, paitsi 28.10 kokoukseen.

10.1.2020 kokouksessa suunniteltiin normaalisti kevään ohjelmaa. Siitä toteutui käynti Design-museossa 14.2. (13 osallistui), kevätkokous 5.3.(37 osallistui) Hyvän Paimenen kirkon Paimensalissa ja retki Talvipuutarhaan 11.3. Suunniteltu merkkipäivälounas 17.4. jouduttiin perumaan ja siirrettiin syksyyn.

Toinen johtokunnan kokous pidettiin 28.8. hieman helpottuneen koronatilanteen tunnelmissa. Saatoimme suunnitella syksyn ohjelmaa toiveikkaina. Ohjelman toteutumisen edellytyksenä oli, ettei viranomaisilta tule lisää kokoontumista rajoittavia ohjeita.

10.9. suunniteltu retki Hyvinkäälle Humalaan ja Krapulaan peruuntui oppaana toimivan Riikka Sakin toimesta. Retki siirrettiin seuraavaan vuoteen. Käynti Helsingin Kaupunginmuseossa ja senjälkeinen kahvittelu torikahvilassa toteutuivat 24.9. (osallistujia 10 -12). Syyskokous pidettiin 14.10. Hyvän Paimenen kirkon Paimensalissa (osall. 17).Merkkipäivälounaan/ pikkujoulun paikaksi johtokunta ehdotti syyskokouksessa Hyvän Paimenen kirkkoa. Ehdotus hyväksyttiin ja johtokunta lupasi järjestää tarjoilun.

28.10.emännistön kokouksessa tämä suunnitelma jouduttiin kuitenkin perumaan huonontuneen koronatilanteen vuoksi. Merkkipäivälounas (18.11.) olisi ollut samalla Uskollisuuden killan pikkujoulu.

Kauden päätöstilaisuutta ”Notkeaa messua” kakkukahveineen ei myöskään voitu järjestää. Tämä oli ensimmäinen kerta 30 vuoteen.

Perinteiseen tapaan loppuvuodesta muistettiin joulukukalla kiltamuori Helka Mäkistä, kunniakiltalaista Maija Rasimusta ja johtokunnan puheenjohtajaa Harriet Lahti-Nuuttilaa. Joulukorteilla muistettiin Pakilan seurakuntaa, sekä ylivahtimestaria ja vahtimestareita.

Rahastonhoitaja Arja Toivolan ilmoituksen mukaan Uskollisuuden killan tilin saldo 31.12.2020 oli 1779,07€.

Helsinki 04.04.2021

Kaarina Santavuori / sihteeri